AKTIVIZAM MLADIH U LOKALNOJ ZAJEDNICI
Učećše u aktivnostim vezanim za rad i književna djela, interpretacije književnih radova, likovni radovi, rad u YouthLeadership Project 2022.
Kratak opis reliziranih projekta i provedenih aktivnosti:
Umjetnost je sastavni dio mog života. Zbog toga se trudim da je primijenim u svim oblicima i u različitim aspektima svog života. To se najčešće primjeti u školi. U svrhu školskih potreba i zadataka, jako često, umjetnost primjenjujem u obliku likovnih i literalnih radova. 
Svoj talenat za slikanje, najčešće pokazujem na času Bosanskog jezika i književnosti. Radila sam razne likovne radove, kao što su ilustracija Don Kihota, prikaz uobičajene slike iz realizma, poznato djelo iz renesanse „Rafaelovi anđeli“ i sl. Pravili smo književnu matineju sa temom „Ljubav, prevara i strast“, vezanu za realizam koji trenutno izučavamo u školi. Tokom nje, interpretirala sam odlomak iz djela Eugenija Grande i utjelovila lik Evgenije, te sam prikazala primjer slike iz realizma. 
Pored toga, u okviru ovog predmeta radili smo istraživački rad na temu A. Ilhamija Žepčak. Zbog toga, organizovali smo posjetu Travniku, gdje smo se mogli upoznati sa likom Žepčaka, te sam pomoću mašte napravila likovni prikaz alhamijado pjesnika Žepčaka. 
Svoju kreativnost sam pokazala i na likovnoj sekciji. Sa profesoricom smo oslikavale mandale na zidovima škole. Time smo unijele toplotu i ravnotežu u našu školu. Simbolično, s obzirom da mandale predstavljaju vječnost koja nema početka niti kraja, kao i znanje koje stičemo.
Mural je jedna od meni najljepših tehnika. Upravo zato, učestvovala sam u izradi jednog murala u mom gradu, koji i nosi naziv „Moj Maglaj“. Mural je sastavljen iz dva dijela. Jedan dio murala inspirisan je tradicijom i starinom, dok drugi simbolizira urbani i moderni život savremenog Maglaja, okrenut ka budućnosti. U okviru ovog projekta, na konkursu za likovne radove, osvojila sam treće mjesto. 
Likovna umjetnost je primjenjiva u različite svrhe, od ispoljavanja vlastitih emocija, pa do praktičnih stvari. Organizovala sam eko projekat sa dječijim centrom „Gnijezdo“ u našem gradu. Zajedno smo izrađivali saksije, te ih uređivali na vlastiti, kreativan i sebi najljepši način. Time smo djeci u Centru pokazali važnost očuvanja planete Zemlje na zanimljiv način.
U mom gradu se često odvijaju dešavanja, kao što su promocije knjiga, noći teatra i književne večeri, kojima često prisustvujem i interpretiram tekstove. Ta iskustva mi pružaju priliku da se izrazim, razvijam svoje govorne i scenske vještine, ali i da se povežem s drugim ljubiteljima umjetnosti. Osjećam ponos što mogu biti dio kulturnog života svoje škole i svoga grada i doprinositi  njegovom bogatstvu i raznolikosti. Takvi trenuci me inspirišu i motivišu da nastavim da njegujem ljubav prema književnosti i umjetnosti.
Ciljevi: 
a) iskazati vlastitu kreativnost, pomoći u realizaciji nastave i učiniti časove kreativnijim
b) kroz likovne radove  unijeti toplotu i ravnotežu u našu školu
c) pokazati kako umjetnost i kultura mogu primijeniti u svim segmentima društva
d) težnja ka spoznajama i usavršavanju likovnih i komunikacijskih vještina te bogaćenje vlastitih spoznaja
e) razvijati sposobnosti likovnog opažanja i promatranja; buditi vlastitu fantaziju
f) profesorica nas potiče da ostvarimo neposredni  kontakt s djelima likovne umjetnosti te da na taj način predstavimo i neka književna djela, teme ili likove
g) preko ovakvih primjera potiče nas doživljavamo lijepo u umjetnosti i nauci, prirodi i društvu i tako podižemo nivo estetske kulture
h) uz ovakve aktivnosti i projekte oslobađamo se krutih šablona te aktiviramo sve psihofizičke i izražajne mogućnosti;

Rezultati:
a) kroz likovno stvaralaštvo ostvarujem subjektivnu dobrobit. Elemente vizualne umjetnosti možemo  koristiti u obrazovanju, pa čak i liječenju i  prevenciji. Likovnost bismo trebali shvatiti kao kretanje prema boljem, ispunjenijem i svrsishodnijem životu pa tako ja svoj likovni i književni izražaj i doživljavam
b) svojim radom afirmišem školu, sebe i nadam se, dajem primjer drugim učenicima
c) povezanost sa drugim ljubiteljima umjetnosti
d) motivacija da nastavim i njegujem ljubav prema književnosti i umjetnosti

JU Gimnazija“Edhem Mulabdi¢*
Maglaj

Potvrda o ucestvovanju u aktivnostima YLP projekta 2022/2023

Ovim se potvrduje da je Amila Mulasmaji¢ aktivno ucestvovala kao
volonterka u realizaciji umjetnickog murala u okviru projekta Youth Leadership
Program 2022/2023 Koji se sprovodio na lokaciji trznog centra u Maglaju u julu
2023.godine. Volonterka je svojim angazmanom doprinijela oslikavanju murala,
timskom radu, kao i promociji kulturnog izraza i zajednickih vrijednosti u
lokalnoj zajednici.

Osim toga Amila je ucestvovala u radionicama koje su u okviru projekta
odrzane za uéenike osnovnih $kola kao i takmicenju za idejno rjesenje ,Mural

na zidu moje $kole* na kojem je osvojila treée mjesto i vrijednu nagradu.

Maglaj, oktobar 2025. Voditeljica projekta
Adisa Begi

